जम्मू-कश्मीर के कानून मंत्री पर आतंकी हमला  
इस हमले में उनकी सुरक्षा में तैनात एक पुलिसवाले की मौत हो गई है जबकि तीन लोग घायल हो गए।
जम्मू-कश्मीर के कानून मंत्री अली मोहम्मद सागर पर आतंकवादी हमला हुआ।   हमले के समय अली मोहम्मद श्रीनगर में अपने पुश्तैनी घर पर थे। इस हमले में उनकी सुरक्षा में तैनात एक पुलिसवाले की मौत हो गई है जबकि तीन लोग घायल हो गए।   सागर पर हुए इस हमले की अभी तक किसी आतंकी गुट ने जिम्मेदारी नहीं ली है। मुख्यमंत्री उमर अब्दुल्ला समेत सरकार के तमाम नेताओं ने इस हमले की निंदा की है। साथ ही पुलिस को राज्यभर में चौकसी बढ़ाने और आतंकियों को पकड़ने के निर्देश जारी कर दिए गए हैं। राज्य के मुख्य विपक्षी दल पीडीपी ने भी इस हमले की निंदा की है।